section_heading: Uzgon u zraku i drugim plinovima
paragraph_text: mini|desno|300px|[[Balon na vrući zrak|Baloni na vrući zrak.]] Arhimedov zakon ne vrijedi samo za tekućine, nego i za plinove. Svako fizikalno tijelo u zraku, odnosno u plinu, izgubi toliko na težini koliko je težak istisnuti zrak, odnosno plin. Arhimedov zakon za plinove glasi: "Svako tijelo u zraku ili u bilo kojem plinu postaje za onoliko lakše koliko važe istisnuti zrak, odnosno plin". Uzgon u zraku dolazi do izražaja kod tijela koja su razmjerno lagana obzirom na svoj obujam (volumen). Tako na primjer tijelo obujma 1 m<sup>3</sup> dobiva uzgon od 12,93 N (tijelo težine 1,293 kilograma i obujma 1 m<sup>3</sup> bi lebdilo u zraku), jer je tolika težina 1 m<sup>3</sup> istisnutog zraka. Ako je težina tog tijela manja od uzgona, tijelo će se dizati. U većim visinama, gdje je zrak rjeđi, uzgon je manji zbog manje gustoće zraka.<ref> Velimir Kruz: "Tehnička fizika za tehničke škole", "Školska knjiga" Zagreb, 1969.